OpenLLM-France/wikimedia huggingface dataset:
# Stolothrissa tanganicae

Stolothrissa tanganicae és una espècie de peix pertanyent a la família dels clupeids i l'única del gènere Stolothrissa.

## Descripció

* Pot arribar a fer 10 cm de llargària màxima (normalment, en fa 7).
* 12-18 radis tous a l'aleta dorsal i 16-27 a l'anal.

## Reproducció

Els exemplars adults es desplacen cap a la costa per reproduir-s'hi.

## Alimentació

Menja plàncton.

## Hàbitat

És un peix d'aigua dolça, pelàgic i de clima tropical (1°S-10°S) que viu entre 8 i 60 m de fondària.

## Distribució geogràfica

Es troba a Àfrica: és un endemisme del llac Tanganyika.

## Observacions

És inofensiu per als humans.

## Referències

* 1 2 3 4 5 Binohlan, Crispina B.; Boden, Gert. «Stolothrissa tanganicae Regan, 1917 Lake Tanganyika sprat» (en anglès). FishBase.
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma. 145 p.
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Ellis, C.M.A., 1971. The size at maturity and breeding season of sardines in southern Lake Tanganyika. Afr. J. Trop. Hydrobiol. Fish. 1(1):59-66.
* ↑ Kimura, S., 1995. Growth of the clupeid fishes, Stolothrissa tanganicae and Limnothrissa miodon, in the Zambian waters of Lake Tanganyika. J. Fish Biol. 47:569-575.
* ↑ Moreau, J., J. Munyandorero i B. Nyakageni, 1991. Evaluation des paramètres démographiques chez Stolothrissa tanganykae et Limnothrissa miodon du lac Tanganyka. Verh. Internat. Verein. Limnol. 24:2552-2558.
* ↑ Mulimbwa, N. i K. Shirakihara, 1994. Growth, recruitment and reproduction of sardines (Stolothrissa tanganicae and Limnothrissa miodon) in northwestern Lake Tanganyika. Tropics 4:57-67.
* ↑ Roest, F.C., 1978. Stolothrissa tanganicae: population dynamics, biomass evolution and life history in the Burundi waters of Lake Tanganyika. FAO CIFA Tech. Pap. 5:42-62.

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica Central (MRAC), Tervuren.
* Chapman, D.W. i P. van Well, 1978. Growth and mortality of Stolothrissa tanganicae. Trans. Am. Fish. Soc. 107(1):26-35.
* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Lever, C., 1996. Naturalized fishes of the world. Academic Press, Califòrnia. 408 p.
* Pauly, D., 1980. On the interrelationships between natural mortality, growth parameters, and mean environmental temperature in 175 fish stocks. J. Cons. Int. Explor. Mer. 39(2):175-192.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Shoichi Nishimura

Shoichi Nishimura (Prefectura de Hyogo, Japó, 1912 - 22 de març de 1998), és un exfutbolista japonès que va disputar 2 partits amb la selecció japonesa.

## Enllaços externs

* Japan National Football Team Database
# Yvorne

Yvorne és un municipi del cantó suís del Vaud, situat al districte d'Aigle.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# La Solaneta (Erinyà)

La Solaneta és una solana del terme municipal de Conca de Dalt, al Pallars Jussà, a l'antic terme de Toralla i Serradell, en territori del poble d'Erinyà.
Està situada en el contrafort més oriental de la Muntanya de Sant Aleix, davant i al nord dels vessants septentrionals del Serrat del Ban, davant mateix de les Roques de Llenaspres. És a llevant de Sant Aleix i a ponent de Femat. És davant i al nord-oest de l'Obaga del Febrer.

## Enllaços externs

* Institut Cartogràfic de Catalunya; cal fer un pas d'aproximació
# Wolfenstein: Enemy Territory

El Wolfenstein: Enemy Territory, sovint dit simplement 'Enemy Territory', és un videojoc d'acció en temps real, desenvolupat per Splash Damage, produït per id Software i publicat per Activision. És multiplataforma (Windows, Linux i Mac OS X) i és gratuït.
És un videojoc multijugador de fins a 64 persones a la vegada i ofereix la possibilitat de jugar-hi en línia o en LAN.
El joc està basat en la Segona Guerra Mundial, fins al punt que arriba el dia D. Els jugadors es divideixen en dos grups: Aliats (allied) i forces de l'Eix (axis). Cada grup utilitza les armes que històricament li corresponen.
# Nongs-pung

Nongs-pung o Nongspung és un dels estats Khasis a Meghalaya.
La població l'any 1881 era de 1.506 habitants i l'any 1901 de 1.859 habitants i els ingressos estimats el 1903-1904 d'unes 880 rúpies. Els principals productes eren l'arròs, patates i mel. A l'estat hi ha alguna mina de ferro. El sobirà portava el títol de siem i el 1881 el seu nom era U Santeu Singh; cobrava com a mauzadar de Kamrup i pels seus drets als boscos de Mathekar al límit de l'estat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sònia (nom)

Sònia és un prenom femení donat en diverses àrees del món incloent Occident, Rússia, Iran i Àsia meridional. Sonia i els seus variants Sonja i Sonya deriven de l'hipocorístic Sonya, una abreviatura de Sofiya (del grec Sophia "Saviesa").
El nom es va popularitzar el món angloparlant pels personatges de les novel·les Crim i càstig de Fiódor Dostoievski (1866, traduïda a l'anglès el 1885) i Guerra i pau de Lev Tolstoi (1869, traducció a l'anglès en 1886), i més endavant per la novel·la molt venuda de 1917 Sonia: Between Two Worlds, de Stephen McKenna.

## Referències

* ↑ Martin-Doyle, Katie. The treasury of baby names. Cambridge: Worth Press, 1999, p. 240. ISBN 978-1-903025-11-6.
# Irene Herradas Martin

Irene Herradas Martin (Madrid, 14 de juny de 1978) és una jugadora de bàsquet madrilenya.
Pivot, debutà a la Lliga Femenina amb el Real Canoe la temporada 1997-98. Ha jugat en diversos equips de la primera competició estatal, Canal Isabel II (1998-99), Deportivo Covibar de la Lliga Femenina 2 amb el qual aconseguí l'ascens a la Lliga Femenina la tempora 2003-04, Agrupació Esportiva Sedis Bàsquet (2005-07), Club Bàsquet Puig d'en Valls (2007-08), Real Canoe (2009-11), Club Bàsquet Las Rozas (2011-12). Es retirà al final de la temporada 2017-18, competint amb trenta-nou anys amb l'Olímpico 64 de la Lliga femenina 2. Internacional amb la selecció espanyola en disset ocasions entre 2003 i 2007, es proclamà subcampiona a l'Europeu de bàsquet de 2007.

## Referències

* ↑ «J.10: Irene Herradas, una MVP de plata de ley» (en castellà). FEB, 04-12-2017. [Consulta: 13 desembre 2023].
* ↑ Palomo, R.J. «Irene Herradas cierra la plantilla del EBE PDV» (en castellà). Periódico de Ibiza y Formentera, 12-10-2007. [Consulta: 13 desembre 2023].
* ↑ «La primera plata en la historia de la Selección Femenina. ¿Quién formaba el equipo?» (en castellà). Gigantes, 07-01-2022. [Consulta: 13 desembre 2023].

## Enllaços externs

* Fitxa d'Irene Herradas Martin - Competiciones FEB
* Fitxa d'Irene Herradas Martin - Selección Femenina Absoluta
# Yvonne Welbon

Yvonne Welbon (Chicago, 1962) és una directora de cinema independent americana.
El seu documental Living With Pride: Ruth C. Ellis @ 100 de 1999 va guanyar el premi del públic al millor documental al Festival Internacional de Cinema Gai i Lèsbic de San Francisco.

## Filmografia
### Directora

* Monique (film) (1992)
* The Cinematic Jazz of Julie Dash (1992)
* Sisters in the Life: First Love (1993)
* Missing Relations (1994)
* Remembering Wei-Yi Fang, Remembering Myself (1996)
* Split Screen (TV series, 1997)
* Living with Pride: Ruth C. Ellis @ 100 (1999)
* The Taste of Dirt (2003)
* Sisters in Cinema (2003)

### Productora

* Monique (1992)
* Mother of the River (short, associate producer, 1995)
* Remembering Wei-Yi Fang, Remembering Myself (1996)
* Compensation (associate producer, 1999)
* One Small Step (1999)
* Living with Pride: Ruth C. Ellis @ 100 (1999)
* Stranger Inside (TV Movie, associate producer, 2001)
* That's My Face (co-producer, 2001)
* Stray Dogs (2002)
* Sisters in Cinema (2003)
* The Water Front (2007)
* Scale: Measuring Might in the Media Age (2007)
* Garbage! The Revolution Starts at Home (2007)
* The New Black (2013)

## Referències

* ↑ «Pàgina oficial Yvonne Welbon» (en anglès). [Consulta: 18 febrer 2019].
# La Solidaridad

La Solidaridad va ser un setmanari anarquista de Madrid fundat per Anselmo Lorenzo en 1870. Va ser el primer periòdic defensor de la Primera Internacional i òrgan de la secció madrilenya. Donava suport a idees anarquistes col·lectivistes, difonia les resolucions, estatuts i comunicats dels congressos, abordava temàtiques afins al moviment obrer.
Entre els seus redactors i col·laboradors es troben Tomás González Morago, Enrique Simancas, Màxim Ambau, Francisco Mora Méndez, Víctor Pagés, etc. També es van publicar articles de Mikhaïl Bakunin i Proudhon.
El primer número va sortir al públic el 15 de gener de 1870 i l'últim es va publicar el 21 de gener de 1871.

## Bibliografia

* Miguel Iñiguez, Esbozo de una enciclopedia histórica del anarquismo español. Fundación de Estudios Libertarios Anselmo Lorenzo, Madrid, 2001; pag 280.
# Yukitaka Omi

Yukitaka Omi (Tòquio, Japó, 25 de desembre de 1952) és un futbolista japonès retirat que va disputar sis partits amb la selecció japonesa.

## Enllaços externs

* National Football Teams
* Japan National Football Team Database
# Newtown Park

El Newtown Park és un estadi multiusos de Wellington, Nova Zelanda. Avui en dia es fa servir majoritàriament per a partits i entrenaments futbolístics. El camp principal té una pista d'atletisme de 400 metres de llargada, a més dels seients dels espectadors. Un segon camp rectangular (Newtown Park 2) és adjunt al sud del camp principal.

## Futbol

El Newtown Park és operat durant la temporada d'hivern pel Wellington United. Però, el Wellington United té acords de compartir l'estadi amb el Wellington Olympic AFC, permetent a l'Olympic albergar els seus propis partits a Newtown Park. A més, el Newtown Park és l'estadi on juga principalment el Team Wellington del Campionat de Futbol de Nova Zelanda, una franquícia que està composta per uns vint equips amateurs incloent ambdós el Wellington United i el Wellington Olympic.
El Team Wellington, l'equip regional professional de Wellington, juga partits a Newtown Park; però, quan l'estadi no està disponible a causa d'un altre dels equips jugant-hi, jugava al Porirua Park de Porirua fins al 2010 i avui en dia al David Farrington Park de Wellington.
El segon camp va ser renovat el 2008, i avui en dia és utilitzat pel Wellington Phoenix de l'A-League per a entrenament i partits amistosos.

### Altres esdeveniments futbolístics

* Les finals de 1925, 1927, 1989 i 2012 de la Copa Chatham.
* La final de 2007 de la Lliga Nacional Femenina.
* Partit amistós benèfic per al terratrèmol de Sichuan de 2008 — partit entre el Wellington Phoenix i la comunitat xinesa de Christchurch.
* Partit preolímpic amistós de 2008 — Nova Zelanda vs Xile.

## Referències

* ↑ (anglès) «Projects – Newtown Park Redevelopment – Wellington – New Zealand Arxivat 2011-11-23 a Wayback Machine.». Wellington.govt.nz. [Consulta: 26/01/2012.]
* ↑ (anglès) Ritson, Jon: «Gao Sparks Phoenix Fundraiser Arxivat 2008-06-04 a Wayback Machine.». Australian FourFourTwo. [Publicació: 03/06/2008.] [Consulta: 26/01/2012.]
* ↑ (anglès) «Football: Oly-Whites lose 2-1 to Chile's U-23 team in Wellington». TVNZ. [Publicació: 02/07/2008.] [Consulta: 26/01/2012.]

## Vegeu també

* Team Wellington
* Campionat de Futbol de Nova Zelanda
* Federació de Futbol de Nova Zelanda

## Enllaços externs

* (anglès) Pàgina web oficial del Team Wellington Arxivat 2012-07-22 a Wayback Machine.
# Simón Sánchez Montero

Simón Sánchez Montero (Nuño Gómez, Toledo, 31 de juliol de 1915 - Madrid, 30 de març de 2006) va ser un polític espanyol, destacat dirigent del Partit Comunista d'Espanya (PCE). De família camperola, va emigrar a Madrid en 1927, on va treballar com a sastre i forner. Durant la II República es va afiliar al sindicat de forners de la UGT i en 1936 al PCE. Va combatre durant la Guerra Civil Espanyola en el bàndol republicà, enquadrat en un batalló sindical de forners. En finalitzar la contesa va fugir a Sevilla, regressant a Madrid en 1944. Un any més tard va ser detingut i empresonat per la dictadura franquista, romanent a la presó fins a 1952. En 1954 va ser escollit membre del Comitè Central del PCE, i en 1956, del Comitè Executiu, juntament amb Luis Lucio Lobato.
Considerat un dels màxims responsables del Partit Comunista en la clandestinitat, fou novament detingut en 1959, i empresonat fins a 1966. Les circumstàncies que van envoltar aquesta detenció, esdevinguda el 17 de juny de 1959, són relatades per Jorge Semprún en el seu llibre Autobiografía de Federico Sánchez.
D'igual forma va passar alguns períodes interromputs a la presó entre 1973 i 1976, poc abans de la legalització del PCE. Va donar tota la trajectòria política i programàtica de la direcció del Partit, des de l'estalinisme a l'eurocomunisme. Fou un dels set dirigents del PCE detinguts juntament amb Santiago Carrillo Solares el 22 de desembre de 1976, per tal de forçar Adolfo Suárez a legalitzar el PCE.
Després de les Eleccions Generals de 1977, va ser elegit diputat per Madrid, càrrec que renovà a les eleccions de 1979. Va romandre en la direcció del PCE fins al XIII Congrés, en 1991, quan l'abandona juntament amb altres membres dels anomenats renovadors.
Va escriure Qué es el comunismo (1976, editorial La Gaya Ciencia), Partido Comunista de España, El Estado y las nacionalidades, ¿Es posible el socialismo? i Camino de Libertad (1997), les seves memòries polítiques.

## Referències

* ↑ Santiago Carrillo y los siete miembros del PC que le acompañaban ingresaron ayer en la prisión de Carabanchel a ABC, 24 de desembre de 1976
* ↑ Ftixa del Congrés dels Diputats

## Enllaços externs

* Obituari a El Mundo, 31 de març de 2006.
# Llista de departaments uruguaians per població

Llista de departaments uruguaians ordenats per població (segons el cens INE de l'1 de gener de 2004).
| Posició | Nom | Població | Percentatge | Densitat |
| 1a | Montevideo | 1.325.968 | 40,91% | 2.523 hab./km² |
| 2a | Canelones | 485.240 | 14,97% | 106,98 hab./km² |
| 3a | Maldonado | 140.192 | 4,33% | 29,25 hab./km² |
| 4a | Salto | 123.120 | 3,80% | 8,69 hab./km² |
| 5a | Colonia | 119.266 | 3,68% | 19,53 hab./km² |
| 6a | Paysandú | 113.244 | 3,49% | 8,13 hab./km² |
| 7a | Rivera | 104.921 | 3,24% | 11,20 hab./km² |
| 8a | San José | 103.104 | 3,18% | 20,65 hab./km² |
| 9a | Tacuarembó | 90.489 | 2,79% | 5,86 hab./km² |
| 10a | Cerro Largo | 86.564 | 2,67% | 6,34 hab./km² |
| 11a | Soriano | 84.563 | 2,61% | 9,39 hab./km² |
| 12a | Artigas | 78.019 | 2,41% | 6,42 hab./km² |
| 13a | Rocha | 69.937 | 2,16% | 6,63 hab./km² |
| 14a | Florida | 68.181 | 2,10% | 6,56 hab./km² |
| 15a | Lavalleja | 60.925 | 1,88% | 6,08 hab./km² |
| 16a | Durazno | 58.859 | 1,82% | 5,06 hab./km² |
| 17a | Río Negro | 53.989 | 1,67% | 5,82 hab./km² |
| 18a | Treinta y Tres | 49.318 | 1,52% | 5,18 hab./km² |
| 19a | Flores | 25.104 | 0,77% | 4,88 hab./km² |
| TOTAL | TOTAL | 3.241.003 | 100% | 19 hab./km² |

## Referències

* ↑ (castellà) Institut Nacional d'Estadística de l'Uruguai. Cens Part I - 2004 Arxivat 2008-02-22 a Wayback Machine.

## Vegeu també

* Departaments de l'Uruguai per IDH
* Llista de departaments uruguaians per superfície
* Llista de poblacions de l'Uruguai
# Inspecció General de Sanitat de la Defensa

La Inspecció General de Sanitat de la Defensa (IGESANDEF) és un òrgan d'Espanya depenent de la Subsecretaria de Defensa.

## Funcions i estructura

La Inspecció General de Sanitat de la Defensa és l'òrgan al que li correspon la planificació i desenvolupament de la política sanitària. A més li correspon l'assessorament dels òrgans superiors del Ministeri en matèria de sanitat militar. A aquests efectes depenen funcionalment d'aquesta Inspecció General les direccions de sanitat dels exèrcits.
En particular li corresponen les següents funcions:
* Coordinar els suports sanitaris, logístic-operatius segons les directrius rebudes del Cap d'Estat Major de la Defensa i dels Caps d'Estat Major de l'Exèrcit de Terra, de l'Armada i de l'Exèrcit de l'Aire.
* Gestionar la xarxa sanitària militar i l'ordenació farmacèutica, així com coordinar les activitats sanitari-pericials i de prevenció sanitària en l'àmbit de la defensa.
* Coordinar amb els exèrcits i, si escau, aportar el suport farmacèutic, veterinari i psicològic.
El càrrec d'Inspector General de Sanitat de la Defensa és exercit per un general de divisió del Cos Militar de Sanitat, en situació de servei actiu, que té precedència sobre els altres càrrecs del Cos Militar de Sanitat.
L'Inspector General de Sanitat disposa de tres unitats auxiliars i de suport que coordinen l'activitat de la IGESANDEF:
* L'Àrea de Direcció.
* La Prefectura d'Administració Econòmica.
* L'Assessoria Jurídica.
Els òrgans amb què compta la Inspecció General de Sanitat de la Defensa per atendre les seves funcions específiques són els següents:
* Subinspecció General d'Ordenació Sanitària: Gestiona les competències de la IGESANDEF en l'àmbit assistencial, pericial i logístic-operatiu.
* Subinspecció General de Suport i Ordenació Farmacèutica: Atén de les comeses de la IGESANDEF de naturalesa farmacèutica.
* Subinspecció General de Suport Veterinari: Tramita i coordina les activitats de la IGESANDEF pròpies de la medicina veterinària.
* Unitat de Suport Psicològic de la Defensa: Administra les tasques de la IGESANDEF relacionades amb la psicologia i la psiquiatria.

## Titular

* Antonio Pérez Peña (-2006)
* Juan Montero Vázquez (2006-2012)
* Luis Hernández Ferrero (2012-2015)
* Santiago Coca Menchero (2015 -)

## Vegeu també

* Cos Militar de Sanitat

## Referències

* ↑ Instrucción 2/2013, de 15 de enero, de la Subsecretaria de Defensa. Boletín Oficial del Ministerio de Defensa. Consultat el 21 de diciembre de 2016.
* ↑ El Gobierno nombra inspector general de Sanidad de la Defensa al general Juan Montero Vázquez, Europa Press, març de 2006
* ↑ «Hernández Ferrero, nuevo Inspector general de Sanidad de la Defensa». Arxivat de l'original el 2018-06-12. [Consulta: 10 juny 2018].
* ↑ El general Santiago Coca es el nuevo inspector general de Sanidad, defensa.gob.es, 23 de gener de 2015
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.
# Yvrandes

Yvrandes és un municipi delegat de França, situat al departament de l'Orne a la regió de Normandia. L'1 de gener de 2015, Yvrandes es va associar amb sis municipis i formar el municipi nou de Tinchebray-Bocage.

## Referències

* ↑ «Arrêté du 23 décembre 2014 portant création de la commune nouvelle de Tinchebray-Bocage» (en francès). Journal officiel de la République française, 23-12-2014.
# Lauterbrunnen

Lauterbrunnen és un poble i municipi situat al districte d'Interlaken-Oberhasli, al cantó suís de Berna.
El municipi comprèn la major part de la vall de Lauterbrunnen (alemany: Lauterbrunnental), el Soustal, el Sefinental, la part superior de la vall de Lauterbrunnen, amb el Untersteinberg i diverses glaceres, com ara la Tschingelfirn i el Rottalgletscher, molts prats alpins i pics, com ara el Schilthorn, el Bietenhorn, el Schwarzmönch i el Silberhorn, i, finalment, els pobles de Lauterbrunnen, Wengen, Mürren, Gimmelwald, Stechelberg i Isenfluh, a més d'enclavaments de població més petits. La població del poble de Lauterbrunnen és inferior a la de Wengen, però més gran que la de la resta de pobles.
El poema de Johann Wolfgang von Goethe Gesang der Geister über den Wassern (traducció literal: Cançó dels esperits de sobre les aigües) fou escrit mentre l'autor es trobava en una casa propera a la cascada del Staubbach, a Lauterbrunnen.
J. R. R. Tolkien va fer una excursió entre Interlaken i la vall de Lauterbrunnen mentre es trobava de viatge al continent, el 1911. El paisatge de la vall va proveir el concepte i model pictòric per alguns dels escenaris de les seves obres, com ara la vall de Rivendell, llar de l'elf Elrond i el seu poble.
Lauterbrunnen també apareix en diverses escenes de la pel·lícula de James Bond de 1969 007 al servei secret de Sa Majestat, inclosa una seqüència en la que Bond (interpretat per l'actor George Lazenby) és apartat dels homes d'Ernst Stavro Blofeld per la seva parella, la comtessa Teresa di Vincenzo (Diana Rigg), en una dramàtica persecució en cotxe.

## Geografia

La Comuna de Lauterbrunnen està situada a la regió de l'Oberland bernès, a prop de la ciutat històrica d'Interlaken. Limita al nord amb les comunitats de Saxeten, Wilderswil, Gündlischwand i Lütschental, a l'est amb Grindelwald, al sud amb Blatten (Lötschen) (VS) i Fieschertal (VS), i a l'est amb Kandersteg, Reichenbach im Kandertal i Aeschi bei Spiez.
La comuna comprèn les localitats de: Eiger Glacier, Gimmelwald, Isenfluh, Mürren, Stechelberg i Wengen, la majoria coneguda com a estacions d'esports d'hivern. A Wengen, hi ha una autèntica varietat d'etapes de la copa del món d'esquí alpí.
Al Lauterbrunnen es troba la cascada del Staubbach. És el tercer sant d'aigua més alt de Suïssa amb 300 metres d'altura. Forma part d'un grup de 72 cascades que es troben a la vall de Lauterbrunnen.

## Referències

* ↑ MacEacheran, Mike. «In Alpine villages, Hobbits lurk». BBC, 24-05-2014. [Consulta: 31 agost 2015].
* ↑ «Staubbachfall». [Consulta: 11 juliol 2020].
# Xavi Molina

Xavi Molina és el nom dels següents personatges:
* Xavier Molina i Membrives, (Blanes, 1967), instrumentista i compositor català
* Francesc Xavier Molina Arias, (La Canonja, 1986), futbolista català